cyanic-selkie/wikianc huggingface dataset:
Edgar Varèse
Varhaiset vaiheet
Varèse siirrettiin vuonna 1893 Torinoon, Italiaan, jossa hän alkoi opiskella musiikkia Giovanni Bolzonin johdolla. Varèse ei kuitenkaan koskaan tuntenut oloaan erityisen kotoisaksi Italiassa ja palasikin Pariisiin vuonna 1903.
Varhainen ura Yhdysvalloissa
Vuonna 1924 New Yorkissa sai kantaesityksensä kahdeksalle soittajalle kirjoitettu kolmivaiheinen Octandre. Sen johti E. Robert Schmitz, jolle teos oli omistettu. Vuonna 1927 kantaesitettiin Arcana – jälleen Leopold Stokowskin johtamana.
Laajalahti
Laajalahti on seuraavien paikkojen nimi:
Vampyyripäiväkirjat (1. tuotantokausi)
Soundtrack
CW on ilmoittanut julkaisevansa Vampyyripäiväkirjojen huippusuositusta ensimmäisestä tuotantokaudesta soundtrack-albumin.
Kyläjärjestys
Kylänvanhin, jonka toimikausi kesti yleensä yhdestä kolmeen vuotta, kutsui isännät kyläkokouksiin ja johti aita-, tie- ja palotarkastuksia. Hän myös valvoi, että talot lähettivät heille sovitun määrän väkeä yhteisiin töihin. Kyläjärjestyksissä määrättiin aitojen ja veräjien ylläpidosta, ojien ja vesivakojen kaivamisesta, teiden rakentamisesta ja kunnossapidosta, yhteismaiden käytöstä, peltojen lannoittamisesta, karjan päästämisestä laitumelle, kylien paloturvallisuudesta sekä muista vastaavista töistä. Erilaiset keräystehtävät, sudenajojen eli kallien järjestäminen sekä tietojen välittäminen kuuluivat nekin toisinaan kylähallinnon tehtäviin.
Viherherukka
Viherherukka on mustaherukan (Ribes nigrum) muunnos, jonka marjoista puuttuu tumma väri ja lähes kokonaan mustaherukalle ominainen voimakas aromi. Viherherukka on jalostettu Suomessa ’Öjebyn’-mustaherukkalajikkeesta. Sen marja on väriltään kellertävänvihreä ja muistuttaa maultaan mustaherukkaa mutta on aromiltaan jonkin verran heikompi ja maultaan makeampi. Ulkoisesti se muistuttaa hieman karviaismarjaa.
Hypergeometrinen sarja
mikä suppenee välillä -1 < x < 1, jos a, b ja c ovat reaalisia ja jos. Ylempänä olevassa summamerkinnässä esiintyvä lyhennysmerkintä (k)n= k(k+1)(k+2)...(k+n-1) on Pochhammerin symboli. Hypergeometrinen funktio toteuttaa hypergeometrisen differentiaaliyhtälön
Born to Be Wild
Born to be Wild on erittäin tunnettu rock-kappale, jonka taiteilijanimimerkki Mars Bonfire sävelsi ja sanoitti yhdysvaltalaiselle rockyhtyeelle Steppenwolfille. Se julkaistiin vuonna 1968. Moottoripyöräilystä kertovan kappaleen sanat "heavy metal thunder" tiettävästi vaikuttivat siihen, että raskasta rockia alettiin 1970-luvun alussa toisinaan kutsua nimellä heavy metal. Kappaleen maine perustuu osittain siihen, että se sisältyi kuuluisan elokuvan Easy Rider soundtrackiin. Kappale nousi Yhdysvaltain Billboard Hot 100 -listan sijalle 2.
David Johnston
David Lloyd Johnston (28. kesäkuuta 1941 Sudbury, Ontario) on kanadalainen oikeustieteilijä, tietokirjailija ja poliitikko, joka nimettiin vuonna 2010 Kanadan 28. kenraalikuvernööriksi.
Opiskeluaika, perhe ja akateeminen ura
David Johnston syntyi vuonna 1941 Sudburyssä ja kasvoi Sault Ste. Mariessa. Hän pääsi 1959 stipendin turvin opiskelemaan Harvardin yliopistoon, jossa pelasi myös yliopistojääkiekkoa ja toimi joukkueensa kapteenina. Johnston sai 1963 alemman korkeakoulututkinnon kansainvälisestä politiikasta. Harvardissa hän tutustui kirjailija Erich Segaliin, joka muokkasi Johnstonista hahmon romaaniinsa Love Story – rakkauskertomus. Johnston suuntasi Harvardin jälkeen lukemaan lakia ja valmistui Cambridgen yliopistosta 1965 ja Queen’s Universitystä 1966.
Meduusakalat
Lajit ja anatomia
Meduusakalojen heimoon kuuluu 7 sukua ja noin 27 lajia. Lajeja ovat muun muassa mustameduusakala (Centrolophus niger) ja pohjanmeduusakala (Hyperoglyphe perciformis). Suurimmat lajit voivat saavuttaa 137 cm:n pituuden, mutta yleensä ne jäävät noin 50–120 cm:n mittaisiksi. Kalojen ruumiinmuoto on pitkulainen tai ovaalinmuotoinen ja pää sekä kuono ovat pyöreähköt. Meduusakaloilla on yksi pitkä selkäevä ja myös peräevä on pitkä. Pyrstöevä on hieman haarautunut. Suu on suuri ja ulottuu silmien taakse. Meduusakalojen suomut ovat pienikokoiset ja puuttuvat usein päästä. Väriltään meduusakalalajit ovat tyypillisesti yksivärisen harmaita, ruskeita tai vihertäviä.
Luettelo Australian tieliikennemerkeistä
Tämä on luettelo Australian tieliikennemerkeistä. Australialaiset liikennemerkit eroavat monella tapaa eurooppalaisista liikennemerkeistä ja muistuttavat enemmän esimerkiksi Yhdysvaltain liikennemerkkejä.
Mustavalas
Levinneisyys ja taksonomia
Pohjanmustavalasta tavataan Atlantin pohjoisosissa. Aiemmin samaksi lajiksi luettua japaninmustavalasta (Eubalaena japonica) tavataan vastaavasti Tyynenmeren pohjoisosissa. Kolmatta mustavalaslajia, etelänmustavalasta (Eubalaena australis), tavataan eteläisen pallonpuoliskon valtamerialueilla Eteläistä jäämerta myöten.
Merimaskun vaakuna
Vaakunan selitys on ”hopeakentässä tyvestä nouseva punainen pohjoisviitta (reimari).” Vaakunan on suunnitellut Olof Eriksson, ja Merimaskun kunnanvaltuusto hyväksyi sen kokouksessaan 15. joulukuuta 1961. Sisäasiainministeriö vahvisti vaakunan käyttöön 16. toukokuuta 1962.
Val Müstair
Val Müstairissa oli vuoden 2014 lopulla 1 533 asukasta. Val Müstairin kunta syntyi 1.1.2009, kun kuusi Müstairin laakson pientä kuntaa (Fuldera, Lü, Müstair, Santa Maria Val Müstair, Tschierv ja Valchava) yhdistyivät.
Nikita Nesterov
Seuraura
Lokakuussa 2020 Nesterov teki Calgary Flamesin kanssa yksivuotisen ja 700 000 dollarin arvoisen sopimuksen.
Nuorten Ohjaamo
Nuorten Ohjaamo on alle 30-vuotiaiden nuorten matalan kynnyksen palvelupiste, jonka toimintamalli rakentuu monialaisesti tietoa, neuvontaa, ohjausta ja tukea tarjoavasta Ohjaamosta, eri hallinnonalojen peruspalveluista ja laajasta yhteistyöverkostosta.
Geomatiikka
Geomatiikka erityisesti nojaa geoinformatiikkaan (joka tarjoaa modernit informaatioteknologian välineet), tietoliikenneteknologioihin (muun muassa langattomat verkot, matkapuhelimet) ja tiedonvälityksen ratkaisuihin (muun muassa protokollat, standardit, yhteensopivuus ja yhteentoimivuus).
Rutilus caspicus
Rutilus caspicus on särkien (Cyprinidae) heimoon kuuluva makean ja murtoveden kalalaji. Sen katsottiin aiemmin esiintyvän vain Kaspianmeressä ja siihen virtaavien jokien alajuoksulla. Kaspianmeren etelärannikolla se on kaupallisesti hyvin tärkeä laji. Uudemman tutkimuksen mukaan kyseessä on kuitenkin laajemmalle aina Siperiaan asti levinnyt särkilaji, josta tulee käyttää tieteellistä nimeä Rutilus lacustris.
Michelle Kwan
Uran jälkeen
Kwan ei kilpaillut vuosina 2007 eikä 2008, vaan hän keskittyi opintoihinsa Denverin yliopistossa. Hän pohti kuitenkin paluuta vuoden 2010 olympialaisiin, mutta päätti kuitenkin hakea Tuftsin yliopistoon, mistä hän valmistui vuonna 2011 kansainvälisesta politiikasta maisteriksi. Kwan sai tämän jälkeen paikan Yhdysvaltain ulkoministeriöstä vanhempana neuvonantajana. Hän oli vuonna 2016 mukana Hillary Clintonin presidentinvaalikampanjassa.
Sania Mirza
Sania Mirza (s. 15. marraskuuta 1986 Mumbai) on tennisammattilainen ja kotimaansa Intian ykkösnaispelaaja. Hän on korkeimmalle koskaan rankattu intialainen naistennispelaaja, Mirzan WTA-ranking oli elokuussa 2007 27. Vuoden 2005 helmikuussa Mirzasta tuli ensimmäinen WTA-kaksinpeliturnauksen voittanut intialaisnainen hänen kukistettua Hyderabad Openin loppuottelussa Alona Bondarenkon. Nelinpelissä hän on voittanut kuusitoista WTA-turnausta. Australian avoimissa 2009 hän voitti sekanelinpelimestaruuden maanmiehensä Mahesh Bhupathin parina.
Himation
Roomalaisten vastine himationille oli pallium.
Hiatus
Hiatus ( ’aukko’) eli diereesi ( ’jako’) on fonetiikassa kahden peräkkäisen vokaalin välinen tavu- tai sanaraja. Päinvastoin kuin diftongissa, vokaalit eivät muodosta äännejatkumoa, vaan sijaitsevat joko eri tavuissa tai eri sanoissa. Peräkkäisiä vokaaleja, joiden välissä on tavuraja, kutsutaan vokaaliyhtymäksi. Esimerkki vokaaliyhtymästä sisältyy suomalaisittain äännettäessä itse sanaan hiatus, jossa i- ja a-vokaalien välissä on siis hiatus. Arkisempi esimerkki on vaikkapa sanassa pian. Kahden sanan välinen hiatus esiintyy esimerkiksi ilmauksessa hyvä on.
Oswald Mosley
Ensimmäisen maailmansodan jälkeen
Mosley ehdotti vuonna 1930 esikeynesiläistä ohjelmaa työttömyyden lievittämiseksi ja teollisuustuotannon elvyttämiseksi julkisin varoin, mistä pääministeri Ramsay MacDonald kieltäytyi. Mosley erosi Lancasterin herttuakunnan kanslerin tehtävästä.
Taylor Phinney
Taylor Phinney (s. 27. kesäkuuta 1990 Boulder, Colorado) on yhdysvaltalainen rata- ja maantiepyöräilijä.
Luhanskin alue
Maantiede
Alueen pääkaupunki on Luhansk, jossa on 399 559 asukasta (2021). Muita huomattavia, yli 50 000 asukkaan kaupunkeja (2021) alueella ovat Altševsk (106 550 as.), Sjevjerodonetsk (101 135 as.), +Lysytšansk (95 031 as.), H’rustalnyi (79 764 as.), Kadijivka (aiemmin Stah’anov, 73 702 as.), Dovžansk (62 993 as.), Rubižne (56 066 as.) ja Antratsyt (52 353 as.). Kokoluokan 20 000–49 999 asukkaan kaupunkeja ovat puolestaan Rovenky (45 651 as.), Brjanka (44 987 as.), Sorokyne (eli Krasnodon 42 582 as.), Pervomaisk (36 311 as.), Holubivka (26 838 as.), Perevalsk (24 919 as.), Molodohvardijsk (22 514 as.) ja Suh’odilsk (20 474 as.).
Väestö
thumb|265px|left|Vastaajien äidinkieli Luhanskin alueella Ukrainan 1. väestönlaskennassa vuonna 2001 . Punaisella on kuvattu venäjän kielienemmistön ja sinisellä ukrainan kielienemmistön alueet. Kaupunkialueilla venäjän kieli pääsääntöisesti korostuu, ja maaseudulla on runsaasti ukrainankielisiä alueita. Huom. Kielijakauma on muuttunut jonkin verran vuoden 2001 jälkeen, kun väkiluku on pudonnut 11,4 % vuoden 2013 alkuun mennessä. thumb|260px|Venäjällä syntyneiden osuus (%) Ukrainan eri alueiden väestöstä (tilanne vuoden 2001 väestönlaskennan mukaan).
Talous ja teollisuus
Luhanskin alue on raskaasti teollistunut. Alueella on kivihiilikaivoksia, öljynjalostusta, terästehtaita ja muita metallurgian tehtaita, kemiantehtaita, konepajateollisuutta ja kevyttä teollisuutta.
Tut
Lyhenne
Lyhenteenä TUT voi tarkoittaa:
Kai Maasalo
Kai Maasalon isä oli säveltäjä Armas Maasalo.
S/S Salama (höyrykuunari)
Salama on nykyisin esillä Savonlinnan museossa Riihisaaren laiturissa. Alus on entisöity mahdollisimman tarkasti. Aluksen ruuman oikeassa kyljessä on umpeen levytettynä Ilmarin törmäyksen tekemä reikä vääntyneine levyineen.
Micro Four Thirds
Micro Four Thirds on japanilaisten kameravalmistajien Olympuksen ja Panasonicin kehittämä peilitön järjestelmäkamerastandardi. Standardissa määritellään objektiivien ja elektronisiin etsimiin perustuvien järjestelmäkameroiden välinen kiinnitys.
Erot Four Thirds -standardiin
Peilin puuttumisen vuoksi Micro Four Thirds -kameroissa ei ole juurikaan käytetty erilliseen tarkennuskennoon perustuvaa vaihetarkennusta, vaan kennon vierekkäisten kuvapisteiden valoisuuseroihin (kontrastiin) perustuvaa kontrastitarkennusta (kuten kaikissa videokameroissa). Kontrastitarkennus on vaihetarkennusta tarkempi, mutta koska valoisuuseroista ei päätellä tarvittavan tarkennuksen suuntaa (kauemmas vai lähemmäs), joutuu kamera etsimään tarkennusta objektiivin tarkennuslinssien edestakaisilla siirroilla. Vaihetarkennuksessa linssin siirron suunta ja etäisyys voidaan päätellä suoraan tarkennuskennolta saatavasta informaatiosta. Vaihetarkennuksen haitta on vähäisempi tarkkuus ja tarve objektiivien kalibrointiin.
Micro Four Thirds -standardin mukaiset kamerat
300px|Panasonic Lumix GH2 300px|Olympus PEN E-P3 300px|Olympus OM-D E-M1 300px|Panasonic Lumix GX7 300px|Panasonic Lumix G5
Micro Four Thirds -objektiivit
Kennon pienemmän koon sekä kennon ja kiinnityksen välisen puolta pienemmän etäisyyden vuoksi Micro Four Thirds -objektiivit ovat huomattavasti 35 mm:n kennoa käyttävien kameroiden objektiiveja pienempiä. Teoreettisesti 35 mm:n kameroiden objektiiveista saa Micro Four Thirds -objektiivin skaalamalla objektiivin kaikki osat jokaisessa kolmessa ulottuvuudessa puoleen, mikä johtaisi objektiiveihin, jotka ovat tilavuudeltaan ja painoltaan vain 1/8 kinofilmikokoista 35 mm:n kennoa käyttävien kameroiden objektiiveista. Lisäksi esimerkiksi Olympus 9–18 mm ja 14-42 mm sekä Panasonic X 14-42 mm-objektiivit ovat kuljetusasennossa noin puolet lyhyempiä, mikä parantaa objektiivien kannettavuutta edelleen.
Sovittimet muille objektiivikiinnityksille
Sovittimen avulla voidaan käyttää kaikkia Four Thirds -objektiiveja, mutta automaattitarkennus ei toimi kaikilla objektiivi-kamera-yhdistelmillä, etenkään suurimmilla teleobjektiiveilla. Syynä on se, että Four Thirds -objektiiveja ei ollut suunniteltu kontrastiin perustuvaa automaattitarkennusta varten. Micro Four Thirds -kameroista vain Olympus OM-D E-M1:ssä on vaihetarkennusta tukeva kenno, joten Four Thirds -objektiivit toimivat tässä kamerassa täysin.
Muurlan vaakuna
thumb|150px|Muurlan vaakuna (1960–2008) Muurlan vaakuna oli Muurlan kunnan tunnus. Vaakunan aihe on peräisin 1500-luvulla Turun linnanpäällikkönä toimineen Joakim Didriksson Brandin sukuvaakunasta. Hän sai puolisonsa Karin Olofsdotterin kanssa 1565 rälssitilakseen Muurlan kartanon, josta myöhemmin kehittyi säteri.
Mustalla merkitty valkea lintu
Elokuvaa pidetään yhtenä ukrainalaisen elokuvan merkittävimmistä saavutuksista yhdessä Sergei Paradžanovin ja Oleksandr Dovženkon tuotannon ohella.
Hotu Matu‘a
Hotu Matu‘a on rapanuiden mytologiassa esiintyvä Pääsiäissaaren ensimmäinen kuningas. Mytologian mukaan hän tuli saarelle suurella kanootilla, jonka mukana tulivat myös hänen vaimonsa sekä muita ihmisiä. Heistä tuli Pääsiäissaarten ensimmäiset asukkaat.
Shefki Kuqi
Shefki Kuqi (s. 10. marraskuuta 1976 Vučitrn, Kosovo, Jugoslavia) on suomalainen jalkapallovalmentaja ja entinen jalkapalloilija, joka toimi Veikkausliigassa pelaavan FC Interin päävalmentajana, mutta sai potkut 3. elokuuta 2017. Hän on nyt vailla seuraa.
Vihreä Lanka
Historia
Lehti perustettiin vuonna 1983, jolloin ensimmäiset vihreät kansanedustajat valittiin eduskuntaan. Julkaisijana toimi aluksi vihreä eduskuntaryhmä, vuonna 1988 perustettiin lehteä julkaisemaan ja kustantamaan osakeyhtiö. Samana vuonna Vihreä Lanka alkoi saada myös parlamentaarista lehdistötukea.
Nga‘ara
Nga‘ara (vallassa noin 1835–1859) oli viimeinen rapanuiden suuri päällikkö Pääsiäissaarella. Hän oli viimeinen rongorongon taitaja. Hänen kuoltuaan vallan sai hänen poikansa Kai Mako‘i ‘Iti, joka kuoli 1862 perulaisten orjakauppiaiden käsissä.
Yhdysvaltain urheilu
Urheilulla on merkittävä asema myös yhdysvaltalaisissa yliopistoissa ja collegessa. Vuosittain noin 126 000 urheilijaa saa joko täyden tai osittaisen stipendein opiskeluja varten. Miesten suosituimmat yliopistolajit ovat amerikkalainen jalkapallo, koripallo, yleisurheilu, baseball ja jalkapallo ja naisten koripallo, yleisurheilu, lentopallo, softball ja jalkapallo.
Jalkapallo
thumb|150px|USA:n ja [[Algerian jalkapallomaajoukkue|Algerian välinen ottelu vuoden 2010 MM-kilpailuissa. Pallon kanssa Landon Donovan.]]
Voivož
Paikkakunta on syntynyt 1940-luvun puolivälissä Voivožin maakaasuesiintymän yhteyteen. Vuonna 1947 se sai kaupunkimaisen taajaman statuksen. Vuonna 1989 asukkaita oli 5 500 henkeä.
Luciano Savorini
Luciano Savorini (3. lokakuuta 1885 Argenta – 30. lokakuuta 1964 Bologna) oli italialainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekilpailussa.
André Wickström
Ura
Wickström esiintyy insinööri Yrjö Uusivirtana energiayhtiö Helenin sisältömarkkinointikampanjassa. Kampanjan sketsivideot on palkittu Effie- ja mainoselokuvien Voitto-kilpailuissa.
Rapanuit
Historia
upright|thumb|vasen|[[William Hodgesin piirros rapanuimiehestä vuodelta 1777.]] Pääsiäissaari asutettiin luultavasti yli 1 000 vuotta sitten. Rapa nuiden esi-isät saapuivat todennäköisesti Marquesassaarilta, mutta tästä ei ole täyttä varmuutta. Saaren asukkaat elivät pitkälti eristyksissä kunnes eurooppalaiset löysivät saaren vuonna 1722 hollantilaisen amiraalin, Jacob Roggeveenin tehtyä yhden päivän mittaisen vierailun. Rapa nuiden suullisen historian mukaan ensimmäisenä saarelle saapui Hotu Matu‘a, joka toi suurella veneellään mukanaan vaimonsa ja muutaman muun seuralaisen.
Rapanuiden määrä väheni dramaattisesti eurooppalaisten tulon jälkeen orjakaupan takia. Vuosina 1859–1862 saarelta vietiin 1 500 asukasta orjiksi Peruun, josta saarelle pääsi palaamaan takaisin lopulta vain 15 henkilöä. Palaajien mukana tuli tauteja, jotka verottivat entisestään rapanuiden määrää.
Umberto Zanolini
Umberto Zanolini (31. maaliskuuta 1887 Brescia – 12. helmikuuta 1973) oli italialainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekilpailussa.
Käsi
Ihmisen peukalon sijoittuminen käteen ja sen suuri liikkuvuus mahdollistavat näppärämmät käden toiminnot kuin muilla kädellisillä. Tärkein peukalon tehtävä on mahdollistaa niin kutsuttu opponens-liike, jossa peukalo taipuu koskettamaan muiden sormien päitä. Liikkeen avulla ihmisen kyky tarttua sekä tarkkuutta vaativien tehtävien tekeminen käden avulla paranee.
Korihaiden kausi 2008–2009
Kausi 2008–2009 oli Korihaiden 28. kausi SM-sarjassa. Joukkue pelasi ottelunsa Pohitullin palloiluhallissa. Päävalmentajana toimi kolmatta kauttaan Jyri Lehtonen.
Aaron Pryor
Kohtaamiset Argüellon kanssa
Uusintaottelu käytiin vajaa vuosi jälkeenpäin, minkä Pryor myös voitti, tällä kertaa tyrmäyksellä 10. erässä. Jälleen Pryor onnistui lyömään Argüellon suojauksen läpi useita koukkuja, joista raju oikea sai Arguellon lopulta tuupertumaan lattialle, eikä istuma-asennossa oleva haastaja edes yrittänyt nousta.
Uran päätös
Pryor palasi vielä vuonna 1988 ja tyrmäsi vastustajansa ja vuonna 1990, jolloin niin ikään voitti kaksi vastustajaansa tyrmäyksellä. Myöhemmin samana vuonna hänellä todettiin ongelmia silmissä ja hänen oli lopullisesti vetäydyttävä kehästä.
Uran päätyttyä Pryor valmensi sekä nuoria amatööri- että ammattilaisnyrkkeilijöitä.
Marija Bulatović
Bulatović sijoittui Lahden MM-kilpailuissa 2017 vapaan hiihtotyylin sprintissä 92:nneksi. Vuoden 2018 talviolympialaisissa hän hiihti vapaan hiihtotyylin 10 kilometrillä 88:nneksi.
The Last Man on Earth
The Last Man on Earth voi tarkoittaa ainakin seuraavia:
Dario Cologna
Myös Colognan veli Gianluca Cologna on maastohiihtäjä.
Arvokilpailut
Cologna saavutti junioreiden MM-kilpailuissa pronssia 10 kilometrin perinteisen hiihtotavan kilpailussa Kranj'ssa 2006. Hän voitti alle 23-vuotiaiden maailmanmestaruuden yhdistelmäkilpailussa ja 15 kilometrillä Tarvisiossa 2007 sekä 30 kilometrillä Malles'ssa 2008. Ensimmäisissä aikuisten arvokilpailuissaan, Liberecin MM-kilpailuissa 2009, hän sijoittui 15 kilometrin perinteisen kilpailussa kuudenneksi ja vapaan sprintissä neljänneksi. Vancouverin olympialaisissa 2010 Cologna voitti kultaa 15 kilometrin vapaan hiihtotavan kilpailussa. Hänestä tuli ensimmäinen sveitsiläinen maastohiihdon olympiavoittaja. 50 kilometrillä hän oli kymmenes ja yhdistelmäkilpailussa kolmastoista.
Maailmancup
Kaudella 2019–2020 Cologna sijoittui kolmanneksi Davosin 15 kilometrin vapaan hiihtotavan kilpailussa. Maailmancupin kokonaiskilpailussa hän oli kymmenes.
Kreikan mellakat 2008
Tapahtumat alkoivat, kun nuorisojoukko alkoi heitellä poliisiautoa kivillä, minkä seurauksena toinen poliiseista avasi tulen, ja 15-vuotias poika sai surmansa. Silminnäkijöiden mukaan poliisi ampui suoraan kohti poikaa. Uhria ampunut poliisi pidätettiin taposta, ja toista poliisia syytettiin avunannosta tappoon.
Toisaalta osa tiedotusvälineistä uutisoi lauantaina, että mellakoijat olisivat tyytymättömiä turvapaikanhakijoita. Esimerkiksi International Herald Tribune kertoi levottomuuksien alkaneen pakolaisten jonottaessa turvapaikka-hakemuksia. Viranomaiset sulkivat siltä päivältä toimiston, ja seuranneessa hässäkässä pakolainen putosi kanavaan. Myös BBC uutisoi aluksi pakolaisten mellakoivan. BBC:n mukaan yhteisön johto sanoi kaupungin olevan vaarassa joutua "rodulliseksi taistelukentäksi". Sunnuntaina nämäkin tiedotusvälineet uutisoivat nuorison, anarkistien ja kommunistien mellakoista, eivät pakolaisten.
Doran sotaoikeudenkäynti
Taustaa
SS-Totenkopfverbände tiesi etukäteen, että liittoutuneiden joukot olivat matkalla leirille, joka antoi heille mahdollisuuden siirtää noin 36500 vankia pois leiriltä 6. huhtikuuta 1945. Saapuessaan 11. huhtikuuta 1945 Mittelbauhun amerikkalaisjoukot löysivät ainakin kahdentuhannen ihmisen ruumiit ja vain muutaman sata eloonjäänyttä, joista suurin osa oli joko sairaita tai kuolemaisillaan. Suurimman osan vangeista oli SS-Totenkopfverbände pakkoevakuonut jo aiemmin 6. huhtikuuta. Pakkoevakuointiin kuului noin 36 500 vankia, joista yli 8 000 kuoli nälkään, alistamiseen ja pikateloituksiin.
Lainopillinen pohja ja oikeutus
Syytteet, jotka oltiin luettu syytetyille 20. kesäkuuta 1947, yhdistettiin nimelle "Sodan käytäntöjen ja lakien rikkominen". Käytetty menetelmä koski kaikkia niitä sotarikoksia, jotka olivat tapahtuneet Mittelbau-Dorassa ja sen alaisissa leireissä 1. kesäkuuta 1943 – 8. toukokuuta 1945, myös niitä, jotka eivät olleet kohdistuneet ei-saksalaisiin siviileihin ja sotavankeihin. Päätös oli ratkaiseva muutos muihin Dachaun oikeudenkäynnin tapauksiin nähden, koska se ei koskenut vain liittoutuneiden kansalaisia vaan myös muiden maiden ta kansalaisia, kuten itävaltalaisia, slovakkeja ja italialaisia. Saksalaisia uhreja vastaan toimineet syytetyt pysyivät pitkään vailla rangaistusta pidätysaikana, ja heitä kuultiin vasta myöhemmin oikeudessa Saksassa.
Bogolan
thumb|Bogolan-kankaita [[Kani Bozoni|Endén torilla.]] Bogolan on malilainen puuvilla- ja villakankaiden värjäystekniikka.
Vaninon satama
Sataman rahtimäärät
Vaninon sataman vuosittainen rahtimäärä:
Vetokannas
Vaasan kaupunginhallinnon tilastoalueista Vetokannas kuuluu Gerbyn suuralueeseen.
Don’t Starve
Tarina
Peli aloitetaan Wilson-nimisellä tiedemiehellä, jonka demoni, Maxwell, lähettää keskelle tuntematonta, vaarallista ja täynnä outoja asioita täynnä olevaa satunnaisesti regenoitua maailmaa. Peliin ei kuulu minkäänlaista ohjeistusta, vaan pelaajan on itse selvitettävä miten pysyä hengissä keräämällä tarvikkeita ja resursseja pelin crafting- mekaniikan avulla. Pelissä tulee selviytyä mahdollisimman pitkään, huolehtien pelihahmon terveys-, nälkä- ja mielenterveystasosta taistellessa surrealistisia vihollisia ja oliota vastaan. Peli ei ole tarinakeskeinen, mutta pelin vaihtoehtoinen seikkailumoodi asettaa pelihahmon selviytymishaasteeseen Maxwellia vastaan.
Gorkha (kaupunki)
Gorkha on kaupunki Nepalin Gandakin vyöhykkeen Gorkhan piirikunnassa. Vuonna 2011 Gorkhan kaupungin väkiluku oli 32 473, pinta-ala 60,3 km2 ja väestötiheys 539 as./km2.
Hållbart initiativ
Hållbart initiativ (Kestävä aloite, lyh. Hi) on ahvenanmaalainen vihreä puolue. Se nousi maakuntapäiville vuoden 2019 vaaleissa. Se aloitti toimintansa 15. toukokuuta 2019. Puolueella on kaksi puheenjohtajaa. Nykyiset puheenjohtajat ovat Alfons Röblom ja Erica Scott. Scott nousi puheenjohtajaksi vuonna 2021, kun puolueessa alussa asti mukana ollut Annette Bergbo siirtyi syrjään.
Eduskuntavaalit 2023
Hållbart initiativ ilmoitti joulukuussa 2023 asettavansa omia ehdokkaita kevään 2023 edustakuntavaaleihin.
Shōma Uno
thumb| 2017 MM-kilpailut Helsingissä. pienoiskuva| 2018 Talviolympialaisten miesten podium. Kuvassa mitalistit [[Yuzuru Hanyū (kesk.), Shoma Uno (vas.) ja Javier Fernández (oik.)]]
Stanislav Donets
Donets saavutti Istanbulin lyhyen radan MM-kilpailuissa 2012 hopeaa 100 metrin selkäuinnissa ajalla 49,91 ja 4 × 100 metrin sekauintiviestissä sekä pronssia 50 metrin selkäuinnissa ajalla 23,19. Dohan lyhyen radan MM-kilpailuissa 2014 hän sai pronssia 50 metrin selkäuinnissa. Netanyan lyhyen radan EM-kilpailuissa 2015 hän oli toinen 100 metrin selkäuinnissa.
Hengellinen kasvu
Hengellisestä kasvusta ei ole olemassa yhtä ratkaisevaa määritelmää, koska kukin uskovainen lähestyy käsitettä omasta näkökulmastaan. Kristillisessä kontekstissa hengellinen kasvu ymmärretään samaksi käsitteeksi kuin pyhitys.
Beniamino Ubaldi
Beniamino Ubaldi (16. marraskuuta 1882 – 14. tammikuuta 1965) oli italialainen roomalaiskatolinen piispa. Hänet vihittiin papiksi 22. syyskuuta 1906 ja nimitettiin Gubbion piispaksi 30. maaliskuuta 1932. Piispaksi vihkiminen seurasi 29. kesäkuuta. Pääkonsekraattorina toimi Giovanni Battista Rosa.
Wireless USB
Wireless Universal Serial Bus on langaton sarjaväyläarkkitehtuuri oheislaitteiden liittämiseksi tietokoneeseen. WUSB perustuu USB:n arkkitehtuuriin. WUSB-verkossa on yksi keskitin, johon muut laitteet ovat liitettyinä. WUSB:a kehittää Wireless USB Promoter Group. Ryhmä on perustettu keväällä 2004 ja sen jäseninä ovat Agere Systems, HP, Intel, Microsoft, NEC, Philips Semiconductors ja Samsung Electronics. Myöhemmin ryhmään on liittynyt mm. Texas Instruments ja monta muuta yritystä.
Uinnin pitkän radan Euroopan-mestaruuskilpailut 2006
thumb|500px|[[Margitinsaari|Margitinsaaren uimastadion ennen elokuun kolmannen päivän finaaleita]]
Latvia talviolympialaisissa 2010
thumb|Latvia joukkue avajaisissa.
Latvia osallistui Vancouverin talviolympialaisiin 2010 58 urheilijan voimin. Maa saavutti kaksi hopeista mitalia. Maan lippua avajaisissa kantoi Martins Dukurs ja päättäjäisissä Haralds Silovs.
Vodnyi
Paikkakunta on syntynyt 1920–1930-lukujen vaihteessa öljyntuotantoalueen yhteyteen. Vuonna 1944 se sai taajaman statuksen. Nimitys perustuu taajamassa harjoitettuun radioaktiivisen veden tuotantoon ja tutkimukseen.
Atšeh’n kieli
Vaikka kielellä ei ole minkään lain takaamaa virallista asemaa, se on de facto -virallinen kieli Aceh'n provinssissa.
Šudajag
Šudajag (komiksi ja venäjäksi Шудаяг) on kaupunkimainen taajama Komin tasavallan Uhtan kaupunkipiirikunnassa Venäjällä. Se sijaitsee Uhta-joen rannalla 12 kilometrin päässä Uhtan kaupungista. lounaaseen. Asukkaita on 3 600 henkeä (vuonna 2009).
Gustav Heinemann
Gustav Walter Heinemann (23. heinäkuuta 1899 Schwelm, Saksan keisarikunta – 7. heinäkuuta 1976 Essen, Saksan liittotasavalta) oli saksalainen sosiaalidemokraattinen poliitikko. Hän oli Essenin pormestari vuosina 1946–1949 ja Saksan liittopresidentti 1969–1974. Heinemann toimi myös sisä- ja oikeusministerinä.
Martti Uusikylä
Martti Uusikylä (8. maaliskuuta 1928 Vaasa – 28. toukokuuta 1993) oli suomalainen toimittaja ja pakinoitsija.
Loisnokkelit
Elintavat
Loisnokkelien isännät sietävät yleensä lintuja, mutta etenkin jos niillä on avohaavoja, ne yrittävät häätää nokkelit kimpustaan hännällään huiskien tai kieriskelemällä maassa. Loisnokkelit eivät valitse isäntäeläintä sattumanvaraisesti eivätkä tule punkkisimman eläimen selkään, vaan palaavat toistuvasti saman eläimen luokse, joskus jopa silloinkin kun isäntäeläin on jo kuollut. Ne suosivat tiettyjä eläinlajeja, etenkin sarvikuonoja, puhveleita ja kirahveja. Suosikkilajit vaihtelevat kuitenkin alueittain. Loisnokkeleita on harvoin norsuilla, ilmeisesti sen vuoksi, että norsut eivät siedä niitä.
Lisääntyminen
Loisnokkelit pariutuvat sadeaikana. Ne parittelevat isäntäeläimensä päällä. Loisnokkelipari rakentaa pesänsä kuivasta ruohosta puun- tai kallionkoloon, joskus räystäisiin tai olkikattoihinkin. Nokkelit vuoraavat pesän isäntäeläimestä nypityillä karvoilla. Naaras munii pesään 3–5 munaa.
Tukholman lääni
Vuonna 2007 läänissä oli 844,23 km² peltoa, joten saman ajankohdan maapinta-alaan vertaamalla saadaan peltojen osuudeksi 12,9 prosenttia läänin maapinta-alasta.
Valtiopäivävaalit
Viimeisimmät vuoden 2010 valtiopäivävaalien tulokset on seuraavassa esitetty vaalipiireittäin.
Läänin kunnat
Tukholman kaupungin eteläosa sijaitsee Södermanlandissa ja pohjoisosa Uplannissa. Tukholman Söderort (pääosin entinen Brännkyrkan pitäjä) sijaitsee kokonaan Södermanlandissa. Vastaavasti Tukholman Västerort (entiset Bromman ja Spångan pitäjät sekä Hässelby villastadin kauppala) sijaitsee kokonaan Uplannissa. Keskikaupungilla Södermalm kuuluu Södermanlandiin, Gamla stan, Vasastaden, Östermalm ja Kungsholmen puolestaan Uplantiin. Maakuntien raja kulkee Slussenilla.
Kinoliinihappo
Synteesi ja käyttö
Teollisesti kinoliinihappoa valmistetaan hapettamalla kinoliinia. Hapettamiseen voidaan käyttää muun muassa väkeviä rikki- ja typpihapon seosta tai kaliumpermanganaattia. Kinoliinihappoa käytetään muun muassa nikotiinihapon ja rikkaruohomyrkky imatsapyyrin synteesissä.
Pyöräily kesäolympialaisissa 1992
Vuoden 1992 kesäolympialaisissa kilpailtiin pyöräilyssä maantie- ja ratapyöräilyssä.
Kalajärven purolaakso
Kalajärven purolaakson alue käsittää Kalajärven laskupuron luonnontilaisen yläjuoksun, ja n. 595 metriä pitkän Röylän pelloille laskevan purolaakson.
Kalervo Lindström
Lindströmin kirjoittamia jännityskertomuksia on julkaistu Seurassa ja Koti-Postissa. Hän on kirjoittanut pakinoita Etelä-Suomi-, Kotkan Sanomat ja Kymen Sanomat -lehtiin.
Luhdikas
Historiaa
Isojaonkartassa vuosilta 1830-1848 järven nimi oli "Luhdikais". Sitä ympäröivät suot olivat tuolloin avattu lähes kokonaan niityiksi. Tulo-oja Pitkäjärveltä ja laskuoja kulkivat jo silloin kuin nykyään tekevät.
Odgers Berndtson
Odgers Berndtson on ylemmän johdon suorahakuun ja johtamisen konsultointiin keskittynyt yritys. Vuonna 2019 konsernin liikevaihto oli yli $286.6 miljoonaa. Odgers Berndtsonilla on 64 toimistoa 32 maassa. Konsernilla on noin 300 partneria maailmanlaajuisesti. Toimistoja on Euroopassa, Lähi-idässä, Pohjois-Amerikassa, Latinalaisessa Amerikassa, Afrikassa sekä Aasian ja Tyynenmeren alueella.
Laura Robson
WTA-debyytti ja ensimmäiset Grand Slam -turnaukset (2008–2009)
Alkuvuodesta 2009 Robson pelasi vain junioriturnauksissa. Kesäkuussa hän sai villin kortin Wimbledonin aikuisten pääsarjaan. , jossa hän hävisi kuitenkin avauskierroksella Daniela Hantuchoválle luvuin 6–3, 4–6, 2–6. Elokuussa Robson pelasi Yhdysvaltain avointen karsinnoissa, mutta hävisi niissä ratkaisevan kolmannen ottelunsa. Lokakuussa Robson osallistui Luxemburgin WTA-turnauksen karsintoihin, joissa hän voitti toisella karsintakierroksella maailmanlistan sijalla 76 olleen Julia Görgesin, mutta ei selviytynyt pääsarjaan hävittyään kolmannen ottelunsa.
Loukkaantumisen pilaama kausi ja vaikea paluu kentille (2014−2016)
Robson aloitti kauden 2014 Hobartin turnauksella, jossa hän hävisi ensimmäisellä kierroksella Yanina Wickmayerille luovutettuaan toisessa erässä. Australian avoimissa Robson hävisi ensimmäisellä kierroksella Kirsten Flipkensille. Turnauksen jälkeen Robson joutui pitkälle tauolle vasemman ranteen vamman vuoksi joutuen jättämään väliin kaikki loput Grand Slam -turnaukset. Vuonna 2015 hän palasi kentille vasta Eastbournessa kesäkuussa. Siellä hän hävisi karsintojen avauskierroksella. Wimbledoniin hän sai villin kortin, mutta hävisi ensimmäisellä kierroksella Jevgenija Rodinalle. Loppukaudesta hän pelasi vain ITF-turnauksissa sekä osallistui New Havenin WTA-turnauksen karsintoihin. Yhdysvaltain avoimiin hän pääsi mukaan suojatulla rankingilla, mutta hävisi avauskierroksella Jelena Vesninalle. Hän lopetti kauden pian tämän jälkeen jatkuvan rannekivun vuoksi. Hän ilmoitti joulukuussa ettei osallistu tammikuussa 2016 pelattaviin Australian avoimiin, koska haluaa käyttää toisen suojatulla rankingilla oikeuttavaan Grand Slam -turnaukseen pääsemisoikeuden vasta Ranskan avoimissa ja saada ennen sitä paljon pelejä alle. Robson palasi WTA-turnauksiin Indian Wellsissä maaliskuussa 2016, häviten kuitenkin heti avauskierroksella Magdalena Rybarikovalle. Huhtikuussa Robson saavutti ensimmäisen WTA-pääsarjatason voittonsa sitten vuoden 2013, kun hän voitti Marokon turnauksen avauskierroksella Ghita Benhadin. Hän hävisi toisella kierroksella Tímea Babosille. Ranskan avoimissa Robson hävisi ensimmäisellä kierroksella Andrea Petkovicille suoraan kahdessa erässä.
Joie Chitwood
Chitwood kiersi neljäkymmentä vuotta Pohjois-Amerikkaa "Joie Chitwood Thrill Show"– taitoajoesityksensä kanssa. Chitwood teki vuonna 1978 maailmanennätyksen ajamalla Chevrolet Chevettellä 9 kilometriä kahdella pyörällä. Hänen jäätyään eläkkeelle, hänen poikansa jatkoivat esitystä nimellä "Joie Chitwood Chevy Thunder Show". Hänen pojanpoikansa Joie Chitwood Kolmas valittiin vuonna 2004 Indianapolis Motor Speedwayn toimitusjohtajaksi ja on toiminut myös Daytona International Speedwayn johtotehtävissä vuosina 2010-16.
Chitwood toimi myös autojen turvallisuuskonsulttina. Vuonna 1965 hän kertoi romuttaneensa yli 3 000 autoa tutkimustarkoituksissa.
Arvor Hansen
Arvor Hansen (5. marraskuuta 1886 Kööpenhamina – 19. kesäkuuta 1962 Frederiksberg) oli tanskalainen voimistelija. Hän oli vuoden 1912 kesäolympialaisissa Tukholmassa mukana saamassa pronssia vapaan systeemin joukkuekilpailussa. Hän sijoittui lisäksi yksilönä moniottelussa 26. sijalle. Vuoden 1908 kesäolympialaisissa Lontoossa hän oli sijoittunut joukkuekilpailussa maansa joukkueen kanssa neljänneksi.
Kuvakirja
Tatu ja Patu -sarja (Aino Havukainen ja Sami Toivonen)
Aino Havukainen ja Sami Toivonen kirjoittavat ja kuvittavat sarjakuvamaiset Tatu ja Patu -kirjansa yhdessä. Tatu ja Patu lähestyvät arkipäiväisiä ilmiöitä ihmetellen ja selittävät kohtaamiansa ilmiöitä omalla, persoonallisella tavallaan.
Minttu-sarja (Maikki Harjanne)
Maikki Harjanteen Minttu-kuvakirjasarja on ilmestynyt vuodesta 1978. Minttu-kirjoissa korostetaan yhdessäolon ja yhdessä tekemisen merkitystä, sukupolvien välistä vuorovaikutusta, sekä etsitään positiivisia ratkaisumalleja arkipäivän konflikteihin. Harjanteen tuotanto korostaa myös vihreitä arvoja sekä naisen ja miehen välistä tasa-arvoa. Minttu on kirjasarjan alussa kolmivuotias, mutta kasvaa sarjan edetessä. Vanhimmillaan Minttu on esikouluikäinen.
Harjanne palkittiin Kaarina Helakisa -palkinnolla vuonna 2004 ja Suomen Kirjailijaliiton Tirlittan-palkinnolla vuonna 2011.
Shizō Kanakuri
thumb|225px|Kanakuri vuonna 1924 Shizō Kanakuri (, myös muodossa Shisō Kanaguri, 20. elokuuta 1891 Tamana, Kumamoton prefektuuri – 13. marraskuuta 1983 Tamana, Kumamoton prefektuuri) oli japanilainen kestävyysjuoksija, joka kilpaili maratonilla. Häntä kutsuttiin Japanissa nimellä maratonin isä.
Rakkaus on murhaa
Rakkaus on murhaa on Anssi Kelan vuonna 2005 julkaisema kolmas sooloalbumi. Levyltä julkaistiin neljä singleä, joista varsinkin ensimmäisenä julkaistu ”Karhusaari” oli yksi kesän 2005 isoimmista hiteistä.
Ižma (kylä)
Ižman kirkonkylä mainitaan ensimmäisen kerran vuonna 1576. Sen ovat perustaneet Vymin seudulta ja Mezenin yläjuoksulta muuttaneet komit. Komien lisäksi kylässä asui venäläisiä ja nenetsejä. Ižmalaiset harjoittivat metsästystä, kalastusta, maanviljelyä ja 1700-luvulta lähtien poronhoitoa. Vuonna 1920 kylästä tuli Ižman–Petšoran kihlakunnan ja vuonna 1929 Ižman piirin keskus. Vuonna 1989 kylän asukkaista 79 % oli komeja.
Balin lippu
Balin lippu on Indonesian Balin provinssin lippu. Lipussa on Balin vaakuna keltaoranssilla pohjalla. Lippu muodostuu saman kaavan mukaan kuin muidenkin Indonesian provinssien liput, joissa on yleensä useimmiten alueen vaakuna kuvattuna vaihtelevan värisillä pohjilla. Lippua käytetään ainoastaan virallisten rakennusten edustalla ja joissakin provinssin tapahtumissa. Lippu ei ole siviililippukäytössä, vaikka sen käyttöä ei ole kielletty lailla tavallisilta kansalaisilta.
Ahti Rihto
Ahti Rihto (s. 17. kesäkuuta 1943, Korpilahti) on suomalainen varatuomari. Hän oli Maanmittaushallituksen esittelijä vuosina 1966–1968, työvoimaministeriön nuorisohallituksen sihteeri vuosina 1968–1972, vanhempi hallintosihteeri vuosina 1972–1975, oikeusministeriön lainsäädäntöneuvos vuosina 1975–1979, lainsäädäntöjohtaja vuosina 1979–1983, Korkeimman hallinto-oikeuden ylimääräinen hallintoneuvos vuosina 1983–1988 ja hallintoneuvos vuosina 1988–2010.
Arkussa vainaan
Arkussa vainaan on suomirockyhtye Eppu Normaalin kappale ja singlejulkaisu vuonna 1993 julkaistulta Studio Etana -studioalbumilta. Single julkaistiin marraskuussa 1993. Singlen on tuottanut ja säveltänyt yhtyeen kitaristi Mikko "Pantse" Syrjä, ja kappaleen on sanoittanut yhtyeen laulaja Martti Syrjä.
Vieraalla maalla: Neljä kertomusta
Vieraalla maalla koostuu neljästä erillisestä jaksosta, joissa kertoja selvittelee neljän häneen jollain tavalla liittyvän ihmisen elämäntarinoita. Kertomusten kohteena olevia henkilöitä yhdistää tietty ulkopuolisuus; he ovat joutuneet jättämään kotimaansa ja rakentamaan elämänsä parhaansa mukaan ”vieraalla maalla”. Sebaldin keskeiset aiheet, toisen maailmansodan trauman käsittely, muisti, melankolia ja matkustaminen ovat näkyvissä myös Vieraalla maalla -romaanissa, jonka henkilöt yhtä lukuun ottamatta ovat Euroopan juutalaisia, ja joiden jäljillä kertoja matkustaa.
Mureke
Yleistietoa
Murekkeen uskotaan olleen olemassa yhtä kauan kuin jauhetun lihan. Useat murekereseptit on mukailtu lihapullaresepteistä itäisessä Yhdysvalloissa. Monet näistä resepteistä sisältävät pasta- tai tomaattikastiketta, joka kaadetaan valmisteltavan murekkeen päälle. Tällä saavutetaan paistamisessa rapea päällinen. Keskilännessä nämä kastikkeet on usein korvattu ketsupilla vaikkakin valmistustapa on samanlainen. Teksasissa grillauskastiketta käytetään samalla tavalla.
Mureke on erittäin muunneltava ruokalaji. Jauhettu liha on usein sekoitettu erilaisiin leivänmuruihin, maitoon/punaviiniin tai muuhun nesteeseen kastettuihin leivänpaloihin, erilaisiin jauhoihin sekä (kanan)muniin jolloin murekkeesta tulee taikinaisempaa. Suola, mausteet, yrtit ja paloitellut kasvikset (muun muassa sipuli, vihreä pippuri ja selleri) voivat olla mahdollisia murekkeen ainesosia. Toinen variaatio murekkeesta on lisätä se uuniin päällystettynä perunamuusilla ja voinokareella. Tämä lisää murekkeeseen herkullisen ruskistuksen ja kuorrutteen. Lisäksi mureke voidaan täyttää kananmunilla, juustoilla, kasviksilla, yrteillä, sienillä tai näiden yhdistelmillä. Mureke on parhaimmillaan erilaisten kastikkeiden ja lisukkeiden kera. Sitä voidaan pitää italialaisen keittiön ruokalajina lihapullamaisuutensa takia. Lisäksi se voidaan tarjoilla keskilännen aterioissa tai jopa soul food -aterioilla.
Kinue Hitomi
Hitomi kuoli keuhkokuumeeseen elokuussa 1931, vain 24-vuotiaana.
Markku Kuitunen
Akateeminen ura
Kotimaan lisäksi Kuitunen on työskennellyt ulkomailla. Hän on tehnyt tutkimustyötä Unkarissa vuosina 1984, 1985 ja 1986, Yhdysvalloissa vuosina 1996 ja 2005 sekä Australiassa vuonna 2006.
Kirjailija ja toimittaja
Kuitunen on uransa aikana toimittanut useita artikkeleita biologian alan lehtiin. Hän on myös työskennellyt toimittajana. Vuosina 1983–1984 hän oli Luonnon tutkija -lehden toimitussihteeri ja vuonna 1985 sen päätoimittaja.
Jung Jae-Eun
Jung voitti Sydneyn olympialaisissa 2000 kultaa naisten alle 57 kg:n painoluokassa kukistettuaan loppuottelussa vietnamilaisen Trần Hiếu Ngânn pistein 2–0. Hän voitti maailmanmestaruuden 55 kg:n sarjassa 1997 kaadettuaan finaalissa ranskalaisen Carine Zelmanovitchin ja 2001 kukistettuaan loppuottelussa Espanjan Gemma Magrían. Vuonna 1999 hän sai 55-kiloisissa MM-hopeaa hävittyään 0–0 päättyneessä loppuottelussa kiinalaiselle Wang Sulle.
Jung voitti Aasian-mestaruuden alle 55-kiloisissa 2002.
Bürgerliches Gesetzbuch
Saksa vuodesta 1945
BGB on jatkuvasti Saksan lain­säädännön kulma­kivi. Muu lain­säädäntö perustuu BGB:n periaatteisiin. Esimerkiksi Saksan kauppa­laki sisältää vain säännökset, jotka koskevat erityisesti kauppa- ja osakeyhtiöitä, mutta niitäkin koskevat myös BGB:n yleiset säännökset.
Pernaja (täsmennyssivu)
Pernaja tarkoittaa muun muassa seuraavia:
Balin vaakuna
Balin vaakuna on Indonesian Balin provinssin tunnus. Vaakunassa on sinisellä täytevärillä oleva viisikulmio, jonka sisässä on kuvattuna temppeli, jonka yläpuolella on tähti joka symboloi korkeinta jumaluutta. Temppelissä on kuvattuna barong, balilainen perinteinen naamio. Barong on balilaisissa kansantaruissa hyvä henki, joka suojelee kylää. Temppelin alapuolella on ketju joka kuvaa yhtenäisyyttä. Ketjun alapuolella on lootuksenkukka, jota kehystää Balin kulttuuria kuvaava kuvio kipas. Riisi ja puuvilla temppelin kummallakin sivulla kuvastavat vaurautta. Temppelin alapuolella oleva teksti Bali Dwipa Jaya tarkoittaa kunniakasta Balin saarta. Vaakuna on kuvattuna myös Balin lipussa.
Iivana Julma (elokuva)
pienoiskuva|Iivana Julma ([[Nikolai Tšerkasov) ja Fjodor Basmanov (Mihail Kuznetsov) elokuvassa.]] Iivana Julma (, Ivan Groznyi) on Sergei Eisensteinin ohjaama kaksiosainen elokuva, jonka ensimmäinen osa on vuodelta 1944, toinen vuodelta 1946. Kolmas osa oli suunnitteilla, osin kuvattukin mutta jäi kesken. Materiaalista koottiin myöhemmin elokuva. Eisensteinin teos on neuvostoelokuvan klassikoita.
Keltasompasammal
Aiheesta muualla
Kuvalinkit:
Kortit pöydällä
Juoni
Battle, Race, Oliver ja Poirot kuulustelevat epäiltyjä paikan päällä. Kukaan ei nähnyt mitään ja jokainen pelaajista oli jossain vaiheessa iltaa noussut pöydästä, joten jokaisella oli mahdollisuus murhata Shaitana. Poirot keskittyy epäiltyjen bridge-taitojen selvittämiseen.
Britannia ja Yhdysvallat
Tärkeimmät painokset ovat:
Anki Lidén
Elämäkerta
Lidén kävi Malmön teatterikorkeakoulun 1968–1971. Hän on näytellyt televisioteatterissa, radioteatterissa ja Uppsalan kaupunginteatterissa. Hän näytteli Dramatenissa 2007 Helgonlegenderissä.
Crosby, Stills, Nash (and Young)
Historia
Kolmikko esitteli tekemiään sävellyksiä George Harrisonille Crosbyn ja Stillsin vieraillessa Nashin viimeisessä Hollies-esiintymisessä Britanniassa mutta tämä ei kiinnittänyt yhtyettä The Beatlesin Apple- yhtiölle. Ennen Youngin liittymistä yhtye pyysi mukaan John B. Sebastiania ja Rick Jamesia, jotka kukin kieltäytyivät. Rick James esitteli heille basisti Greg Reevesin josta tulikin vakituinen ulkojäsen studioon ja esiintymisiin.
Viivi Luik
Elämänvaiheet
Viivi Luik kävi koulua Ristissä, Kalmetussa ja Tallinnassa. Hän työskenteli Tallinnassa kirjastonhoitajana vuodet 1965–1967 ja on sen jälkeen elänyt vapaana kirjailijana. Vuonna 1974 hän avioitui kirjailija ja diplomaatti Jaak Jõerüütin kanssa. Aviomiehen työ on vienyt hänet ulkomaille asumaan: Helsinkiin 1993–1997, Berliiniin 1996 ja Roomaan 1998–2003. Nykyisin Luik asuu Riiassa.
Runoilijana
Luiken varhaiset runot 1960-luvulta sisältävät maalaistytön herkkiä luonnonelämyksiä. Ensimmäistä runokokoelmaa Pilvede püha (1965) leimaa välitön luonnontunne ja sävyisä lyyrisyys. Toinen kokoelma Taevaste tuul (1966) sisältää myös kaupunkiaiheita ja kuvaa yhteiskuntasuhteiden monimutkaisuutta. Ilmaisu on tiivistynyt niukkasanaiseksi ja viitteelliseksi.
Elem Klimov
Elem Germanovitš Klimov (9. heinäkuuta 1933 Stalingrad – 26. lokakuuta 2003 Moskova) oli neuvostovenäläinen elokuvaohjaaja. Klimov tunnettiin lännessä parhaiten vuonna 1985 valmistuneesta elokuvasta Tule ja katso. Elokuva kertoo teinipojasta joka asuu saksalaisten miehittämällä Valko-Venäjällä Suuren isänmaallisen sodan aikana. Klimovin elokuvat olivat usein raskaita, mutta hän oli myös kuuluisa komedioista ja lastenelokuvista. Klimov oli naimisissa vuonna 1979 auto-onnettomuudessa kuolleen elokuvaohjaaja Larisa Šepitkon kanssa.
Xiao Zhong
Tutkijana
Vuoteen 2011 mennessä Zhong oli julkaissut yli 30 tieteellistä artikkelia.
Mika Anttonen
Elämä ja ura
Vaikka Anttosen ura Nesteellä oli hyvässä nosteessa, hän päätti lähteä yrittäjäksi vuonna 1996 alkaen tehdä öljykauppaa omaan lukuunsa. Hän alkoi kuitenkin kaivata uutta sisältöä työhönsä ja myi yhtiökumppaninsa kanssa Enronille Greenergy Baltic Oy:n trading-bisneksen, joka vaati markkinoiden seuraamista vuorokauden ympäri.
Näkemyksiä ilmastotavoitteista
Anttonen sanoo ainoan intressinsä olevan, että energiatransitio saataisiin tehtyä mahdollisimman nopeasti. Transition onnistumiseen tarvitaan hänen mukaansa kahta asiaa: uusia teknologioita ja solidaarisuutta. Tärkein tarvittava teknologia olisi sähkön varastointi teollisessa mittakaavassa. Jos se onnistuisi, ratkaisu energiatransitioon olisi Anttosen mukaan näköpiirissä. Toinen mahdollisuus on vety ja siitä tehtävät sähköpolttoaineet. Vedyn valmistaminen vaatii kuitenkin valtavasti energiaa – haaste on hänen mukaansa astronomisen iso.
Urheilun tukeminen
Keväällä 2021 Anttonen myi 80% vuonna 2020 perustetun Vierumäki Sports Oy:n osinkoon oikeuttavista osakkeista. Nämä 20%:n osakesiivut menivät Suomen Jääkiekkoliitolle, Suomen Taitoluisteluliitolle, Suomen Cheerleadingliitolle ja Suomen Voimisteluliitolle symboliseen 80 sentin kappalehintaan. Anttosen mukaan ideana oli se, että jos yhtiö alkaa tuottaa voittoa, se raha palautuu nimenomaan urheiluun.
Artjom Terjan
Terjan joutui lopettamaan painijanuransa loukkaannuttuaan moottoripyöräonnettomuudessa vuonna 1955. Hänet murhattiin 40-vuotiaana vuonna 1970.
Aukio (albumi)
Aukio on laulaja Anssi Kelan 9. syyskuuta 2009 julkaistu neljäs sooloalbumi. Tyyliltään Aukio on konseptialbumi, joka kertoo onnettomuuteen joutuvasta kaivosmiehestä. Kunnianhimoisesta ajatuksesta ja positiivisista arvioista huolimatta levy oli Kelan siihen astisen uran suurin kaupallinen pettymys.
A. J. McLean
Have It All
Maaliskuussa 2008 McLean esitti ensimmäiset kaksi sooloshow'taan (omana itsenään) Anaheim House of Bluesissa ja The Roxyssa Los Angelesissa. Show’hun sisältyi hänen omaa soolomateriaaliaa sekä sooloversion Backstreet Boys-hitistä "Incomplete". Soolokiertue jatkui läpi Euroopan touko- ja kesäkuussa, jatkeena Backstreet Boys'ien Unbreakable Tour -kiertueelle. Luodessaan sooloprojektiaan mcLean työskenteli OneRepublic-yhtyeen vokalistin Ryan Tedderin kanssa tuottajinaan Dan Muckala ja Kristian Lundin sekä entinen 'N Syncin jäsen JC Chasez.
Slovakian koruna
Slovakian koruna (kruunu) oli Slovakian rahayksikkö, ja sen kansainvälinen tunnus oli SKK. Yksi koruna jakaantui sataan halieriin.
Come Inside
Mosaiikki
Yhtye päätyi tarjouskilpailun jälkeen tekemään levytyssopimuksen vuonna 1989 perustetun Stupido Records -levy-yhtiön kanssa kevätkesällä 1997 voitettuaan samana vuonna Helsingin Nuorisoasiainkeskuksen järjestämän Ääni ja Vimma -bändikatselmuksen. Ensimmäistä albumia palkattiin äänittämään - bändin järkytykseksi - metallituottaja Mikko Karmila, joka on työskennellyt muun muassa Nightwishin ja Sentencedin kanssa.
Karjalan Kansa
Karjalan Kansaa julkaistiin aluksi Joensuussa pienenä Pohjois-Karjalaa varten tarkoitettuna järjestölehtenä. Keväällä 1948 se siirrettiin Lappeenrantaan, jolloin siitä tuli kolme kertaa viikossa ilmestynyt varsinainen sanomalehti. Sen levikki oli noin 3000 kappaletta. Päätoimittajina työskentelivät Viljo J. Turpeinen (1946–1948) ja Juho Kemppainen (1948–1949).
Ilja Ježov
Ilja Ježov (s. 12. tammikuuta 1987) on venäläinen jääkiekkomaalivahti, joka pelaa KHL-seura HK Vitjazissa.
Council
thumb|250px|Councilin sijainti Council on nykyisin hylätty kaupunki Länsi-Alaskassa. Se sijaitsee noin 24 kilometriä itään Nomesta.
Councilissa on noin 25 vanhaa rakennusta ja vanhaa louhintakalustoa, muun muassa kaatunut ruoppauskone. Kesäisin Councilia käytetään kalastusleirinä ja tukikohtana arktisen Alaskan tutkimukselle. Ajoittain yksi tai kaksi ihmistä talvehtii Councilissa. Kesäisin kaupungissa toimii Bed&Breakfast-majoitus.
Historiaa
Council rakennettiin vuosina 1897 ja 1898 kun kultaa löydettiin läheiseltä Ophir Creekiltä. Kullankaivuvuosina Councilin asukasluvun arvioidaan olleen mahdollisesti jopa 15 000. Asukkaat jättivät kylän kun Nomen läheltä löydettiin suurempia kultaesiintymiä vuoden 1900 tienoilla.
Pohjois-Korean joukkotuhoaseet
thumb|220px|Pohjois-Korean [[ballistinen ohjus|ballististen ohjusten arvioitu kantama]] Pohjois-Korean joukkotuhoaseohjelmaan kuuluvat sekä ydinase- että ohjusohjelmat. Maalla on lisäksi biologisia ja kemiallisia aseita. Maa pystyy keskipitkän matkan ohjuksillaan uhkaamaan Etelä-Koreaa, Japania ja Kiinaa. Mannertenvälisellä ohjuksella se voisi uhata Yhdysvaltoja. Maa kehittelee myös toimivaa sukellusveneestä laukaistava ohjusta. Se irtisanoutui ydinsulkusopimuksesta vuonna 2003 ja on tehnyt sen jälkeen neljä pientä ydinkoetta. Maalla on vain fissioase, mutta se havittelee fuusioasetta. Ydinkärkiä Pohjois-Korealla lienee 10–20. Ei vieläkään ole täysin varmaa onko Pohjois-Korealla ohjuksiin sopivia kevyitä ydinkärkiä, tai sukellusveneestä laukaistavia ydinohjuksia. Maa lienee kehittänyt vetypommin.
Pohjois-Korean joukkotuhoaseet ovat olemassa Yhdysvaltain uhkaa vastaan. Maa pyrkii luomaan kauhun tasapainon, jolla estää mahdollisen Yhdysvaltojen ja Etelä-Korean hyökkäyksen. Diplomaattisissa ja epävirallisissa kannanotoissaan Pohjois-Korea ei arastele tuhovoimansa esille tuomista,  Vuonna 2016 Pohjois-Korean ydinaseohjelma ja ohjusohjelma edistyivät nopeasti. Kesällä 2017 Pohjois-Korea kokeili mannertenvälistä ohjusta.